لیبیا-نین اولوسلار آراسی مشروعیتی اولان قانونی نماینده‌سی میللی هم رای‌لیک حکومتی‌نین صدرلیک شوراسی عضوو محمد عماری زاید "پرنسپلی موضعی و دستکی اوچون تورکیه-‌یه تشککور ائدیب.
میللی هم رای‌لیک حکومتی طرفیندن یاییلان یازی‌لی آچیقلامادا زاید و تورکیه-‌نین طرابلس سفیری سرحات آکسنین فوریه نین 9-دا طرابلس-داکی باش ناظیرلیک بیناسیندا گؤروش کئچیردیگی بیلدیریلیب.
آچیقلامادا زاید و آکسنین ایکی طرف‌لی علاقه‌لر لیبیا-داکی سیاسی و حربی وضعیت، ژنو-ده کی دایمی آتشکس اوچون 5+5 دانیشیق‌لاری، لیبیا موضوع لو ایقتیصادی و سیاسی موذاکیره‌لرله باغلی موضوع لاری موذاکیره ائتدیک‌لری بیلدیریلیب.
زاید گؤروشده میللی هم رای‌لیک حکومتی‌نین "حاضردا داها گوجلو و هوجوم‌لارین عهده سیندن گله‌ره ک بوتون لیبیا تورپاق‌لارینی گئری قازانا‌جاق وضعیتده اولدوغونو" سؤیله‌ییب.
لیبیا-نین دوغوسونداکی غیری- رسمی سلاح‌لی قوه‌لرین باشچی‌سی خلیفه خفترین یئر آلدیغی شرایطده سیاسی حل جهدلرینه قارشی نیکبین اولمادیق‌لارینی وورغولایان زاید خفتر و اونا دستک اولان اؤلکه‌لرین سیاسی حله اینانمادیق‌لارینی، اولوسلار آراسی توپلانتی‌لاردا ایشتیراک ائده‌رک ساده‌جه واخت قازانماغی مقصد گؤتوردوک‌لرینی ایفاده ائدیب.
زایدین تورکیه-‌نین لیبیا-یا دستکی و آنکارا-نین لیبیا مسئله‌سینده سیویل لرین، پایتاختین و دؤولت قوروم‌لاری‌نین قورونماسی اوچون پرنسپلی موضعینه گؤره سفیر آک سنه تشککور ائتدیگی بیلدیریلیب.
سفیر آک سنین ایسه، گؤروش زامانی میللی هم رای‌لیک حکومتی‌نین حاق‌لی طلب‌لرینه اویغون دایمی آتشکسین تامین اولونماسی و لیبیا-دا دینج‌لیک و ثابیتلیگین تامینی اوچون میللی هم رای‌لیک حکومتیله امکداش‌لیق و کووردیناسیون لو شکیلده حرکت ائتدیک‌لرینی وورغولادیغی قئید اولونوب.
